Държавен вестник, бр. 56, 2012 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  56
напречните пътни маркировки, изразена 
чрез коефициента на яркост Qd, трябва да 
съответства най-малко на клас Q3 съгласно 
БДС EN 1436.
(2) Нощната видимост на пътната маркиров­
ка за сигнализиране на изпъкналите изкуст­
вени напречни неравности и на напречните 
пътни маркировки, изразена чрез коефициента 
на яркост RL, трябва да съответства най-малко 
на клас R3 съгласно БДС EN 1436.
(3) Цветът на пътната маркировка за сигна­
лизиране на изпъкналите изкуствени напречни 
неравности и на напречните маркировки, 
изразен чрез координатите на цветност и 
коефициента на яркост β, трябва да отговаря 
на координатите на цветност за бял цвят и 
клас В3 съгласно БДС EN 1436.
(4) Съпротивлението на хлъзгане на напреч­
ните „оптични“ пътни маркировки трябва да 
съответства най-малко на клас S1 съгласно 
БДС EN 1436.
Чл. 21. (1) За изграждането или монти­
рането на средствата за ограничаване на 
скоростта на движение се изработва проект, 
който е част от инвестиционните проекти при 
проектиране на ново строителство, основен 
ремонт и реконструкция на съществуващи 
пътища/улици. Проектът съдържа най-малко:
1. ситуация, надлъжен профил и обхват на 
пътния/уличния участък;
2. схема на избраните средства за ограни­
чаване на скоростта на движение;
3. вид и разполагане на сигнализацията на 
средствата по т. 2. 
(2) Проектната част по ал. 1 се изработва 
от проектанти с пълна проектантска право­
способност.
(3) Проектната част по ал. 1 се съгласува 
и одобрява по реда на ЗУТ, когато е част от 
инвестиционния проект на ново строителство, 
основен ремонт и реконструкция на пътя/
улицата, или се одобрява от съответната 
общинска администрация и от службите за 
контрол по спазване правилата за движение, 
определени от министъра на вътрешните ра­
боти, в случаите, когато е необходимо да се 
вземат мерки за ограничаване скоростта на 
движението на съществуващи пътища/улици.
Раздел ІІІ
Отговорности и задължения. Контрол
Чл. 22. Организирането и финансирането 
на дейностите, свързани с въвеждането на 
средства за ограничаване на скоростта на 
движение, са задължение и отговорност на 
администрацията, управляваща пътя, или на 
собственика на пътя.
Чл. 23. За изпълнените средства за огра­
ничаване на скоростта на движение се води 
регистър от администрацията, управляваща 
пътя, или от собственика на пътя. 
Чл. 24. Администрацията, управляваща 
пътя, или собственикът на пътя са длъжни 
да поддържат средствата за ограничаване на 
скоростта на движение в техническото със­
тояние, при което те са приети и вписани в 
регистъра по чл. 23.
Чл. 25. Администрацията, управляваща 
пътя, или собственикът на пътя извършват 
първоначален и периодичен контрол на 
средствата за ограничаване на скоростта на 
движение.
Преходни и заключителни разпоредби
§ 1. Наредбата се издава на основание на 
чл. 24а, ал. 2 от Закона за движението по 
пътищата.
§ 2. Администрацията, управляваща пътя, 
или собственикът на пътя в зависимост от 
степента на опасност за живота и здравето 
на хората (установена или потенциална) пред­
приемат мерки за ограничаване на скоростта 
на движението съобразно приложимите за 
съответната територия/участък средства за 
ограничаване на скоростта на движението 
съгласно приложение № 1. Степента на опас­
ност за живота и здравето на хората представ­
лява несъответствие с действащите норми 
и стандарти в областта на безопасността на 
движението.
§ 3. (1) Съществуващите изкуствени не­
равности и другите средства за ограничаване 
на скоростта на движението се привеждат в 
съответствие с изискванията на тази наредба 
по реда на чл. 151 ЗУТ в срок три години от 
влизането є в сила.
(2) Съществуващите изкуствени неравно­
сти и другите средства за ограничаване на 
скоростта на движението, които не могат да 
бъдат приведени в съответствие с изисквани­
ята на тази наредба, се отстраняват в срок до 
една година от влизането в сила на наредбата.
§ 4. Контролът по изпълнение на наредбата 
се възлага на службите за контрол по спазва­
не на правилата за движение, определени от 
министъра на вътрешните работи, и на Ди­
рекцията за национален строителен контрол 
в рамките на тяхната компетентност. 
§ 5. (1) Започналите производства по одо­
бряване на инвестиционен проект и издаване 
на разрешение за строеж се довършват по 
досегашния ред.
(2) За започнато производство по одобря­
ване на инвестиционен проект и издаване на 
разрешение за строеж се счита датата на вна­
сяне на инвестиционния проект за одобряване 
от компетентния орган. За започнато произ­
водство се счита и наличието на съгласуван 
идеен инвестиционен проект.
§ 6. Наредбата влиза в сила от деня на 
обнародването є в „Държавен вестник“.
Министър на регионалното развитие 
и благоустройството: 
Лиляна Павлова
Министър на вътрешните работи: 
Цветан Цветанов